Αριθ. C 154/2 Επίσημη Εφημερίδα των Ευρωπαϊκών Κοινοτήτων 20.6.86 
Ανακοίνωση για την κίνηση διαδικασίας διερεύνησης σχετικά με την εξέλιξη των εισαγωγών ουρίας 
στην Ισπανία, καταγωγής ορισμένων τρίτων χωρών τους όρους των εισαγωγών αυτών και τις επιπτώ­
σεις τους στην κοινοτική παραγωγή 
(86/C 154/02) 
Η Επιτροπή ενημερώθηκε από τις ισπανικές αρχές για το ότι 
οι εισαγωγές ουρίας στην Ισπανία, καταγωγής των χωρών 
που αναφέρονται στον κανονισμό (ΕΟΚ) αριθ. 288/82 του 
Συμβουλίου της 5ης Φεβρουαρίου 1982 περί του κοινού 
καθεστώτος εισαγωγών (') αυξήθηκαν και θα συνεχίσουν να 
αυξάνονται σε ποσότητες ή υπό όρους που προκαλούν ή 
απειλούν να προκαλέσουν σοβαρή ζημία στην ισπανική 
βιομηχανία. 
Οι ισπανικές αρχές ζήτησαν να ληφθούν προστατευτικά 
μέτρα. 
Προϊόν 
Το προϊόν που αποτελεί αντικείμενο τις παρούσας ανα­
κοίνωσης είναι η ουρία με περιεκτικότητα σε άζωτο ανώ­
τερη από 45 °/ο κατά βάρος του άνυδρου προϊόντος σε ξερή 
κατάσταση, της δασμολογικής κλάσης 31.02 Β του κοινού 
δασμολογίου που αντιστοιχεί στον κώδικα ΝΙΜΕΧΕ 
31.02-15. 
Όγκος και όροι των εισαγωγών 
Σύμφωνα με τις πληροφορίες που έλαβε η Επιτροπή, οι 
εισαγωγές στην Ισπανία του εν λόγω προϊόντος καταγωγής 
των χωρών στις οποίες εφαρμόζεται ο κανονισμός (ΕΟΚ) 
αριθ. 288/82, αυξάνονται και θα εξακολουθήσουν να αυξά­
νονται σημαντικά τόσο σε απόλυτη αξία όσο και σε μερίδια 
της αγοράς. 
Από 1 428 τόνους κατά μέσο όρο για τα έτη 1983 έως 1985, 
έφθασαν τους 2 622 τόνους κατά τους τρεις πρώτους μήνες 
του 1986 και θα φθάσουν τους 197 072 τόνους πριν από το 
τέλος του έτους λαμβανομένου υπόψη του όγκου των 
εισαγωγών που έχουν επιτραπεί κατά τους πρώτους πέντε 
μήνες του 1986. 
Όσον αφορά την εμφανή εθνική κατανάλωση το μερίδιο της 
αγοράς των εισαγωγών αυτών αυξήθηκε από 0,43 °/ο το 
1983, το 1984 και το 1985 σε 59,42 ο/ο το 1986. 
Όσον αφορά τους όρους υπό τους οποίους πραγματοποιού­
νται οι εισαγωγές, τα στοιχεία που ανακοινώθηκαν δείχ­
νουν ότι πραγματοποιήθηκαν ή θα πραγματοποιηθούν σε 
τιμές καθαρά κατώτερες από τις τιμές που ίσχυαν στο 
παρελθόν και πιο συγκεκριμένα από τις τιμές του 1985. Από 
37,7 πεσέτες/χιλιόγραμμο το 1986 θα πραγματοποιούνται 
στην τιμή των 16 πεσετών/χιλιόγραμμο κατά τους τρεις 
πρώτους μήνες του 1986 και θα υπερβούν μάλιστα τις 14,74 
πεσέτες/χιλιόγραμμο κατά τους προσεχείς μήνες. Ισχυρισμός περί ζημίας 
Προβάλλεται ο ισχυρισμός ότι ο όγκος και η τιμή των 
εισαγωγών αυτών θα συμπιέσουν στις τιμές που εφαρμόζει 
η ισπανική βιομηχανία. Η μείωση αυτή των τιμών είναι 
σύμφωνα με τους ισχυρισμούς, της τάξης του 50 °/ο έως 
55 °/ο. Εξάλλου, οι εισαγωγές αυτές θα θέσουν σε κίνδυνο το 
ίδιο το μέλλον της ισπανικής παραγωγής, το μερίδιο της 
αγοράς της οποίας θα μειωθεί ουσιαστικά, από 91 °/ο το 
1983, το 1984 και το 1985 σε 5 ο/ο περίπου το 1986. Τέλος, θα 
καταστήσουν μάταιες τις προσπάθειες της ισπανικής 
κυβέρνησης να βελτιώσει με ένα πρόγραμμα αναδιάρθρωσης 
την επιδείνωση της χρηματοοικονομικής κατάστασης που 
αντιμετώπισε η ισπανική βιομηχανία κατά τα τελευταία 
χρόνια και η οποία οφείλεται εν μέρει σε διαρθρωτικούς 
λόγους και εν μέρει στη μείωση της ζήτησης κατά το 1981, 
το 1982 και το 1983 λόγω της ξηρασίας. 
Διαδικασία 
Η Επιτροπή, αφού αποφάσισε μετά από διαβουλεύσεις ότι 
αν και τα στοιχεία που έχει στη διάθεση της δεν ήταν 
επαρκή για να δικαιολογήσουν τη θέσπιση μέτρων διασφά­
λισης, ωστόσο ήταν επαρκή για να δικαιολογήσουν την 
κίνηση διαδικασίας διερεύνησης σχετικά με την εξέλιξη των 
εισαγωγών ουρίας στην Ισπανία, καταγωγής τρίτων χωρών, 
κίνησε έρευνα σύμφωνα με τις διατάξεις του άρθρου 6 του 
κανονισμού (ΕΟΚ) αριθ. 288/82 του Συμβουλίου της 5ης 
Φεβρουαρίου 1982 περί του κοινού καθεστώτος εισαγωγών. 
Κάθε πληροφορία σχετικά με το αντικείμενο της έρευνας 
μπορεί να γνωστοποιηθεί γραπτώς στην Επιτροπή των 
Ευρωπαϊκών Κοινοτήτων, Γενική Διεύθυνση Εξωτερικών 
Σχέσεων (τμήμα I-C-I) rue de la Loi 200, Β-1049, Bruxelles 
(τέλεξ COMEU Β 21877). 
Τα ενδιαφερόμενα μέρη μπορούν εντός προθεσμίας τριάντα 
ημερών μετά από τη δημοσίευση της παρούσας ανα­
κοίνωσης, χωρίς δυνατότητα παράτασης για την ταχυδρο­
μική αποστολή, να εκθέσουν γραπτώς την άποψη τους, ιδιαί­
τερα απαντώντας στο ερωτηματολόγιο που απευθύνεται στα 
μέρη που είναι γνωστό ότι ενδιαφέρονται και προσκομί­
ζοντας αποδεικτικά στοιχεία που να στηρίζουν τη θέση 
τους. 
Εξάλλου, η Επιτροπή θα δεχθεί σε ακρόαση τα μέρη που θα 
το ζητήσουν γνωστοποιώντας γραπτώς την άποψη τους, υπό 
τον όρι ότι πιθανολογείται πράγματι να θιγούν από τα απο­
τελέσματα της διερεύνησης. 
Η παρούσα ανακοίνωση δημοσιεύεται σύμφωνα με τις διατά­
ξεις του άρθρου 6 παράγραφος 1 στοιχείο α) του προανα­
φερθέντος κανονισμού. 
(') ΕΕ αριθ. L 35 της 9.2.1982, σ. 1.